 அம்ம வாழி தோழி என்று எல்லாப் பாடல்களும் தொடங்குகின்றன. இவற்றில் கூறப்படும் செய்தி பெற்றோர் வெளியில் விடாமல் இல்லத்திலேயே நம்மை அடக்குவர் எனச் சொல்லக் கேட்ட தலைமகள் தோழிக்குச் சொல்லல்.  பாணன் கழியின் ஓடரத்தில் முட்டையிடும் மீன்களைப் பிடித்து உண்பான். அந்தத் துறைத் தலைவனைப் பிரிந்தும் வாழவேண்டி வருமா? அவன் எப்போதும் உடனிருக்கத் தவம் செய்யாது போனோமே! தலைவி தோழியிடம் சொல்லல் சேர்ப்பனைக் கனவில் கண்டதற்கே நெஞ்சம் நாணுகிறது. அவனை மறந்தோம் அல்லோம் என்பதற்கு இதுதானே சான்று. வெளியே இருக்கும் தலைவன் கேட்கும்படி தலைவி சொல்கிறாள்.